શહેરના વેજલપુર વિસ્તારમાં અાવેલા સોનલ સિનેમા રોડ ઉપર અમદાવાદ મ્યુનિસિપલ કોર્પોરેશન દ્વારા ડ્રેનેજની સફાઈની કામગીરી હાથ ધરવામાં અાવી છે. અા કામગીરી અંતર્ગત છેલ્લા ત્રણ ચાર દિવસથી જૈન દેરાસરની સામે બરાબર રોડની વચ્ચોવચ બે કોકપીટની અંદર પાઈપ મૂકીને મશીન દ્વારા કામગીરી કરવામાં અાવી રહી છે. જેના કારણે અાખો રોડ બ્લોક થઈ ગયો છે. જેના કારણે પિક અવર્સ અને સાંજના સમયે રાહદારીઅોએ ભારે પરેશાનીનો સામનો કરવો પડી રહ્યો છે. તો અા અંગે વહેલી તકે એએમસી દ્વારા કાર્યવાહી પૂર્ણ કરીને રાહદારીઅોને રાહ અાપે તેવી માગણી ઊઠવા પામી છે.